stanford-oval/wikipedia huggingface dataset:
מיי בייבי

| --- | --- |

חנות של שילב במתחם מיי בייבי (2017)
 מידע כללי
 סוג:  מרכז קניות 
 מיקום:  ירכא 
 מדינה:  ישראל 
 הקמה ובנייה
 תקופת הבנייה:  ?–1996
 תאריך פתיחה רשמי:  1996 
 מידות
 שטח:  20,000 מ"ר 
 קואורדינטות:  32°56′49″N 35°10′21″E﻿ / ﻿32.946844302199°N 35.172583639872°E﻿ / 32.946844302199; 35.172583639872
 www.mybaby.co.il
  (למפת הגליל המערבי מוגדלת) מיי בייבי(למפת הגליל המערבי רגילה) מיי בייבי(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מיי בייבי(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מיי בייבי
 
מיי בייבי הוא מתחם קניות למוצרי ילדים הכולל פארק שעשועים בירכא.
רקע

בשנת 1996 הקים ג'ס כנעאן חנות בגודל 90 מ"ר למוצרי תינוקות. שלוש שנים לאחר מכן נכנס לעסק גם אחיו וויסאם כנעאן. כעבור שנה וחצי עבר העסק עבר למיקומו הנוכחי וגדל ל-300 מ"ר וביחד קידמו את ההתפתחות וההרחבה שלה עד לגודלה כיום. גודל של הקומפלקס כיום הוא 20,000 מ"ר.
המתחם כולל חנויות במתכונת של חנות בתוך חנות. בקומה העליונה פארק שעשועים גדול ומקורה, המשתרע על 5000 מ"ר.
בשנת 2019 נפתח האתר לקניות אונליין של המתחם.
הערות שוליים

↑  רותי לוי, מה גורם להורים צעירים להרחיק לכת עד כפר ירכא כדי לעשות קניות?, באתר TheMarker‏, 9 בספטמבר 2011
↑  אורנה יפת, עוד ניסיון בדיסקאונט: שילב עולה לירכא, באתר כלכליסט, 14 בדצמבר 2016
↑  יעל לרנר, לונה פארק בממלכת הילדים, באתר ישראל היום, 27 באוגוסט 2016
↑  אפרת נומברג יונגר, ‏בשורה להורים: "My Baby ירכא" הגיע לאינטרנט, באתר ‏מאקו‏, 12 ביוני 2019
כ"א באב

כ"א באב הוא היום העשרים ואחד בחודש האחד עשר 
בשנה העברית, למניין החודשים מתשרי, והיום העשרים ואחד בחודש החמישי 
למניין החודשים מניסן. כ"א באב לעולם לא יחול, בלוח העברי הקבוע, בימים שני, רביעי ושבת, ועל כן הוא משתייך לקבוצת הימים הנקראת "לא בדז".
אירועים היסטוריים

ה'תשי"ב – מוצאים להורג 13 אנשי רוח ומנהיגים יהודים בברית המועצות, שהיו קשורים בוועד היהודי האנטי-פשיסטי (הרוגי המלכות בברית המועצות)
נולדו

ה'תרס"ג – הרצל רוזנבלום, עורך "ידיעות אחרונות" במשך 38 שנה (נפטר ב-ה'תשנ"א)
ה'תרס"ט – עמנואל עמירן, מלחין ישראלי, (נפטר ב-ה'תשנ"ד)
ה'תרע"ב – ראול ולנברג, מחסידי אומות העולם
ה'תר"ף – אפרים וולף, יו"ר אגודת חסידי חב"ד בישראל ומנהל ישיבות חב"ד בישראל
ה'תר"ף – משה אשכנזי, היה רב קהילת חב"ד בתל אביב וחבר בהנהלות מוסדות חב"ד בישראל
ה'תרפ"ד – משה קראוס, החזן הראשי הראשון של צה"ל
ה'תש"ו – צילה דגן, זמרת ישראלית (נפטרה ב-ה'תשס"ד)
ה'תש"י – גידי גוב, זמר, שחקן ובדרן ישראלי
ה'תשכ"ח – דבורה מסינג, שחקנית
נפטרו

ה'תקע"ח – רבי אלכסנדר סנדר בן רבי יצחק אייזיק, מייסד שושלת קומארנא
ה'תר"ח – רבי דוד הגר, האדמו"ר הראשון בחסידות זבלטוב
ה'תרע"ח – הרב חיים סולובייצ'יק, מהגדולות שבדמויות הרבניות במאה ה-20 ואבי שיטת בריסק בלימוד התורני
ה'תשי"ז – הרב אהרן רוקח, האדמו"ר הרביעי בשושלת בעלזא, ראשון האדמו"רים הגדולים שנטמן בהר המנוחות שבגבעת שאול (ולא בבית הקברות היהודי בהר הזיתים, שהיה תחת שלטון ירדן באותה התקופה, או בית הקברות סנהדריה, שבו לא נותר מקום)
ה'תשכ"ז – בריאן אפשטיין, מנהלה של להקת החיפושיות (נולד ב-ה'תרצ"ד)
ה'תש"פ – רבי ישראל משה פרידמן, האדמו"ר מסדיגורה
ה'תשפ"ב – הרב הלל פלסר - איש חינוך, אבי תלמודי התורה בציונות הדתית, וזקן ראשי הישיבות הקטנות הלאומיות.
כ' באב – כ"ב באב
אב
מרסל אפרוימסקי

| --- | --- |

אפרוימסקי, 2008
 לידה:  13 בפברואר 1995 (בת 29) מחוז המרכז, ישראל 
 הישג בולט:  אלופת העולם לבנות עד גיל 14 בשנת 2009
 הדרגה הגבוהה ביותר:  אמן בינלאומי
 מד כושר מרבי:  2470 (נובמבר 2021)
 מד כושר נוכחי:  2397 (נובמבר 2024)
 מדינה:  ישראל ישראל
 
מרסל אפרוימסקי (Marsel Efroimski; נולדה ב-13 בפברואר 1995) היא שחמטאית ישראלית בדרגת אמן בינלאומי, וחברה בנבחרת הנשים של ישראל בשחמט. בינואר 2024 זכתה באליפות ישראל לנשים.
באליפות העולם ואליפות אירופה לבנות בגילאים שונים זכתה אפרוימסקי חמש פעמים במדליות, מתוכן שלוש מדליות זהב. הייתה פעמיים אלופת העולם לבנות: עד גיל 12, ועד גיל 14.
בשנת 2008 השתתפה אפרוימסקי לראשונה באולימפיאדה בנבחרת ישראל לנשים בגיל 13, והפכה בכך לצעירה אי-פעם בנבחרת ישראלית לבוגרים, גברים או נשים. הנבחרת סיימה במקום התשיעי מתוך 114 נבחרות שהשתתפו.
בשנת 2013 אפרוימסקי שיחקה בלוח הראשון של נבחרת הנשים של ישראל באליפות אירופה לאומות, שנערכה בוורשה. אפרוימסקי הייתה שותפה לניצחון היסטורי של נבחרת ישראל על נבחרת רוסיה, כשסיימה בתיקו את משחקה עם ולנטינה גונינה, אלופת אירופה ב-2012.
אפרוימסקי משחקת בלוח הראשון בנבחרת הנשים של מועדון ראשון לציון (משנת 2013). כמו כן היא שותפה לזכייה של המועדון בליגה בשנים 2013, 2015, 2016, 2017, 2019, 2021, 2022, 2023 ו-2024 ולזכייה בגביע המדינה לנשים ב-2023 וב-2024.
מאמנה של אפרוימסקי הוא אלוף ישראל לשעבר, רב-אמן אלון גרינפלד.
אפרוימסקי השלימה ב-2016 את שלושת הציונים הדרושים לדרגת אמן בינלאומי לגברים. ביולי 2021 הגיעה ל-2400 נקודות במד כושר ובכך השלימה את הנדרש לקבלת הדרגה. היא השחקנית הראשונה ילידת הארץ שהגיעה לדרגה זו. במרץ 2024 השיגה ציון ראשון לדרגת רב אמן לגברים בליגה לאומית לגברים.
באפריל 2021 נכנסה לראשונה לרשימת 100 המדורגות ראשונות בעולם. בנובמבר 2024 דורגה במקום ה-52 בעולם בין הנשים. בשיאה במרץ 2024 הייתה במקום ה-18.
ביוגרפיה

אפרוימסקי היא ילידת הארץ, בת להורים יוצאי ברית המועצות.
את שירותה הצבאי עשתה אפרוימסקי בחיל המודיעין.
למדה באוניברסיטת תל אביב לתואר ראשון בסטטיסטיקה.
בשנת 2017 זכתה במלגת מפעל הפיס לספורטאים מצטיינים.
הישגים בולטים

2005 - זכתה באליפות הארץ לבנות עד גיל 10 לאחר שצברה 9 נקודות מ-9 אפשריות.
2006 - בגיל 11, סיימה במקום הרביעי באליפות הארץ לנשים.
2007 - זכתה במקום 3–4 באליפות אירופה עד גיל 12, לאחר שצברה 7 נקודות מ-9 אפשריות (התחרות התקיימה בסיבניק, קרואטיה).
2007 - זכתה באליפות העולם לבנות עד גיל 12, לאחר שצברה 9.5 מ-11 אפשריות (התחרות התקיימה בקמר, טורקיה).
2008 - זכתה באליפות ישראל לבנות עד גיל 15 עם תוצאה של 7 מ-7.
2009 - זכתה באליפות אירופה לבנות עד גיל 14 לאחר שצברה 8 נקודות מ-9 אפשריות (התחרות התקיימה בפרמו, איטליה).
2009 - זכתה באליפות העולם לבנות עד גיל 14, לאחר שצברה 9 נקודות מ-11 אפשריות (התחרות התקיימה באנטליה).
2011 - חילקה מקום 1–5 ולאחר שובר שוויון זכתה במדליית ארד באליפות אירופה לבנות עד גיל 16, לאחר שצברה 7 נקודות מ-9 אפשריות (התחרות התקיימה באלבנה, בולגריה).
2013 - זכתה במדליית זהב בתחרות מס' 1 להשגת ציון לתואר אמן בינלאומי במסגרת המכביה התשע-עשרה, לאחר שצברה 6.5 נקודות מ-9 אפשריות (התחרות התקיימה בירושלים).
2013 - חלקה את המקום הראשון, ולאחר שובר שוויון זכתה במדליית כסף באליפות אירופה לבנות עד גיל 18 (האליפות התקיימה במונטנגרו).
2014 - סיימה במקום השני בתחרות סגורה לציון IM באולומוץ', צ'כיה.
2018 - סיימה במקום השני (לאחר התרת שוויון נקודות) באליפות ישראל לנשים שנערכה במעלות-תרשיחא, לאחר שצברה 7 נקודות מ-9 אפשריות.
2021 - צברה 4 נקודות מ-8 משחקים בלוח הראשון של קבוצת המשנה של ראשון לציון בלאומית. בין יריביה היו 6 רבי-אמנים. השחקנית הראשונה ששיחקה בלוח הראשון בלאומית.
2021 - צברה 6 נקודות מ-9 משחקים בתחרות סגורה לציון לרב-אמן שנערכה בכפר סבא, חצי נקודה פחות מהנדרש לציון.
2021 - צברה 7 נקודות מ-9 משחקים באליפות ישראל הפתוחה (גברים ונשים) שנערכה בצפת וסיימה מקום 2-4 (מקום שלישי לפי שובר שוויון)
מבחר תחרויות בהן השתתפה

המכביה ה-19 ב-2013
אליפות ישראל בשחמט 2018
באולימפיאדות השחמט

מרסל ייצגה את ישראל ב-7 אולימפיאדות שחמט עד כה.
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| שנה | לוח | מד כושר | נקודות | תוצאות |  % | מקום |
| 2008 | 4 | 2052 | 4 מ-7 | 4+ 0= 3- | 57 | 9 קבוצתי |
| 2010 | 4 | 2244 | 7 מ-10 | 6+ 2= 2- | 70 | 27 קבוצתי |
| 2012 | 2 | 2174 | 6 מ-10 | 3+ 6= 1- | 60 | 29 קבוצתי |
| 2016 | 2 | 2322 | 5.5 מ-10 | 4+ 3= 3- | 55 | 9 קבוצתי |
| 2018 | 2 | 2313 | 6 מ-11 | 4+ 4= 3- | 54 | 34 קבוצתי |
| 2022 | 1 | 2456 | 6.5 מ-10 | 4+ 5= 1- | 65 | 25 קבוצתי |
| 2024 | 1 | 2408 | 6.5 מ-10 | 4+ 3= 2- | 65 | 13 קבוצתי |
הערות שוליים

↑  איליה סמירין ומרסל אפרוימסקי - אלופי ישראל בשחמט
↑  תוצאות אליפות אירופה לבנות עד גיל 12 בשנת 2007, באתר צ'סרזלטס (באנגלית)
↑  תוצאות אליפות העולם לבנות עד גיל 12 בשנת 2007, באתר צ'סרזלטס (באנגלית)
↑  ערן ליס, ‏מרסל אפרוימסקי היא אלופת העולם עד גיל 12, באתר גלובס, 13 בדצמבר 2007
↑  תוצאות אליפות אירופה לבנות עד גיל 14 בשנת 2009, באתר צ'סרזלטס (באנגלית)
↑  תוצאות סיום של אליפות העולם לנערות 2009, באתר התחרות (באנגלית)
↑  תוצאות אליפות העולם לבנות עד גיל 16 בשנת 2011, באתר צ'סרזלטס (באנגלית)
↑  תוצאות תחרות מס' 1 להשגת ציון לאמן בינלאומי בשנת 2013, באתר צ'סרזלטס (באנגלית)
↑  יוחנן אפק, אלון גרינפלד ויוליה שוויגר – אלופי ישראל!, באתר האיגוד הישראלי לשחמט, 21 בדצמבר 2018
↑  https://chess-results.com/tnr653632.aspx?lan=1&art=20&fed=ISR&flag=30
↑  https://chess-results.com/tnr967172.aspx?lan=1&art=20&fed=ISR&flag=30
| השחמטאיות הישראליות הבכירות לפי מד כושר בינלאומי   נכון ל-1 בנובמבר 2024> מס' | השחמטאיות הישראליות הבכירות לפי מד כושר בינלאומי   נכון ל-1 בנובמבר 2024> שם | השחמטאיות הישראליות הבכירות לפי מד כושר בינלאומי   נכון ל-1 בנובמבר 2024> דרגה | השחמטאיות הישראליות הבכירות לפי מד כושר בינלאומי   נכון ל-1 בנובמבר 2024> מד כושר | השחמטאיות הישראליות הבכירות לפי מד כושר בינלאומי   נכון ל-1 בנובמבר 2024> שנת לידה |
| --- | --- | --- | --- | --- |
| 1 | מרסל אפרוימסקי | אמן בינלאומי | 2397 | 1995 |
| 2 | יוליה שוויגר | אמן בינלאומי | 2347 | 1994 |
| 3 | מאשה קלינובה | אמן בינלאומי | 2229 | 1968 |
| 4 | נגה אוריאן | אמן בינלאומי לנשים | 2221 | 2007 |
| 5 | אולגה גוטמכר | אמן בינלאומי לנשים | 2211 | 1987 |
| 6 | אלה פיטם | רב אמן לנשים | 2194 | 1987 |
| 7 | מיכל להב | אמן בינלאומי לנשים | 2179 | 1999 |
| 8 | אירינה בוטביניק | אמן פיד"ה לנשים | 2172 | 1961 |
| 9 | דנה כוכבי | אמן פיד"ה לנשים | 2151 | 1993 |
| 10 | דינה בלנקיה | רב אמן לנשים | 2151 | 1993 |
שדה חשמלי

שדה חשמלי היא תכונה פיזיקלית של המרחב המקיף מטען חשמלי (או של אזור בו יש שדה מגנטי המשתנה בזמן). שדה זה מפעיל כוח על גופים הטעונים חשמלית. רעיון השדה החשמלי הוצע על ידי מייקל פאראדיי.
השדה החשמלי הוא וקטור. במערכת היחידות הבין-לאומית הוא נמדד ביחידות של ניוטון לקולון  \left[{\frac {N}{C}}\right], או באופן שקול, ביחידות של וולט למטר  \left[{\frac {V}{m}}\right].
הגדרת השדה החשמלי

באלקטרוסטטיקה (כאשר כל המטענים אליהם מתייחסים נמצאים במנוחה), כיוון השדה עבור נקודה כלשהי במרחב מוגדר על ידי כיוון הכוח החשמלי המופעל על מטען בוחן חיובי המונח בנקודה זו. עוצמת השדה מוגדרת על ידי היחס בין גודלו של הכוח החשמלי המופעל על המטען המונח בנקודה זו לבין גודלו של המטען בנקודה. הרעיון הוא לבדוק את השפעת כלל המטענים במרחב על מטען הבוחן, באופן כזה שלמטען הבוחן אין השפעה על השדה הנמדד.
השדה החשמלי מוגדר ככוח על מטען הבוחן ליחידת מטען בוחן:
 {\vec {E}}={\frac {\vec {F}}{q}}
כאשר:
המשוואה לעיל תקפה רק כאשר כל המטענים במנוחה. במקרה הכללי של מטענים נעים המשוואה הנ"ל הופכת למשוואה של כוח לורנץ.
תיאור גרפי של השדה החשמלי

קיימות מספר דרכים לתיאור גרפי של שדה חשמלי. שדה חשמלי סטטי יתואר בדרך כלל על ידי קווי שדה. קווי שדה הם קווים שכיוונם מתאר את כיוון תנועתו של מטען חיובי מנקודה מסוימת, ואורכם מתאר את גודל הכוח שיפעל על אותו מטען. צפיפותם היחסית של קווי השדה בנקודה מסוימת, מלמדים על עוצמת השדה החשמלי באותה נקודה: ככל שקווי השדה צפופים יותר כך עוצמת השדה גבוהה יותר, ולהפך. שדה חשמלי חייב להיות סימטרי.
השדה החשמלי הנוצר על ידי מטען חיובי ידחה מטען בוחן חיובי, ולכן קווי השדה סביבו יתוארו על ידי חיצים הפונים החוצה. באופן דומה השדה הנוצר על ידי מטען שלילי ימשוך מטען בוחן חיובי, ולכן קווי השדה סביבו יתוארו על ידי חיצים הפונים פנימה.
שדה חשמלי של מטען נקודתי

כל מקור טעון חשמלית יוצר שדה חשמלי במרחב. עוצמת השדה בכל נקודה תלויה בהתפלגות המטען על המקור, ולכן קשה לחשב אותה למקרה כללי. המקרה הבסיסי ביותר הוא כאשר המקור הוא חסר ממדים, כלומר הוא נקודה. לכן מנתחים מרחב ריק שבו נמצא רק מטען אחד: חלקיק נקודתי.
הפיזיקאי שארל-אוגוסטן דה קולון היה הראשון שגילה את הקשר בין גודלו של מטען  \ q שמונח בשדה חשמלי שיוצר מטען אחר  \ Q, לבין גודל הכוח החשמלי שמופעל עליו,  \ F. הנוסחה המתארת את הכוח הזה נקראה על שמו – חוק קולון – ולפיה הכוח החשמלי שיפעל על מטען כלשהו שיונח בשדה יהיה מכפלה של גודל המטען בגודל המטען שיצר את השדה, מחולק בריבוע המרחק מהמטען. במילים אחרות, השדה החשמלי במרחק  \ r ממקור חשמלי נקודתי יחיד שמטענו  \ Q הוא  \ E={\frac {kQ}{r^{2}}}, והכוח שמפעיל השדה על המטען  \ q נתון על ידי  \ \ F=qE={\frac {kqQ}{r^{2}}}.
כיוונו של הכוח הוא רדיאלי, לכוון המטען שמחולל את השדה (אם המטענים הם מנוגדים, ואז הוא כוח משיכה) או החוצה ממנו (אם המטענים הם שווי-סימן, ואז הוא כוח דחייה). נוח יותר לעבוד עם וקטורים, כדי לטפל בצורה נוחה יותר בכיווני הכוחות. מסמנים ב- \ {\hat {r}} וקטור יחידה בכיוון מ- \ Q אל  \ q. אם המטען  \ Q אינו נמצא בראשית הצירים אלא במיקום שרירותי כלשהו  \ {\vec {R}}, וקטור היחידה הוא  \ {\hat {r}}={\frac {{\vec {r}}-{\vec {R}}}{|{\vec {r}}-{\vec {R}}|}} (כיוונו הוא ככיוון וקטור ההפרש בין וקטורי המקום והוא מחולק בגודלו של וקטור ההפרש כדי לקבל וקטור שגודלו יחידה).
לכן הכוח הפועל בין שני מטענים נקודתיים הנמצאים בנקודות  \ {\vec {R}}\,\ {\vec {r}} בהתאמה הוא
 \ {\vec {F}}=q{\vec {E}}=qQk{\frac {{\vec {r}}-{\vec {R}}}{|{\vec {r}}-{\vec {R}}|^{3}}}
הקבוע  \ k הוא קבוע קולון במערכת היחידות SI.
במקומו רושמים לפעמים  {\frac {1}{4\pi \epsilon _{0}}} (‏ \ \epsilon _{0} הוא המקדם הדיאלקטרי של הריק, או פֶּרְמיטיביות הריק). כאן  \ k=1/(4\pi \epsilon _{0})\approx 9\times 10^{9}\ [{\frac {{\mbox{N}}\cdot {\mbox{m}}^{2}}{{\mbox{Coul}}^{2}}}]. ביחידות cgs, ערכו של k הוא 1 משום שמודדים את המטען ביחידות esu. ביחידות אלה חוק קולון הוא מהצורה:  {\vec {E}}={\frac {Q}{r^{2}}}{\hat {r}}={\frac {Q}{r^{3}}}{\vec {r}}
זוהי נוסחה וקטורית שמשמעותה היא שגודל השדה הוא  E={\frac {kQ}{r^{2}}}, וכיוונו הוא ככיוון הקו המחבר את הנקודה שבה בודקים את השדה עם הנקודה בה נמצא המטען היוצר את השדה. הסימן החיובי של הנוסחה מציין ששני מטענים חיוביים דוחים זה את זה.
נוסחה כללית לשדה אלקטרוסטטי

הפיתוח של נוסחת השדה החשמלי שיוצר מטען נקודתי, משמש בסיס למקרים כלליים ומורכבים יותר. בגלל עקרון הסופרפוזיציה, כאשר יש במרחב מספר מטענים נקודתיים סטטיים (שאינם נעים), מחשבים את השדה החשמלי שמפיק כל אחד מהם, והשדה הכללי המתקבל הוא סכום וקטורי של השדות של כל המטענים הנקודתיים. אם כל מטען  \ q_{i} נמצא בנקודה  {\vec {r}}_{i}, הנוסחה לשדה החשמלי הכולל שיתקבל בכל נקודה  \ {\vec {r}} היא לפיכך  \ {\vec {E}}({\vec {r}})={k}\sum _{i}{{\frac {q_{i}}{|{\vec {r}}-{\vec {r}}_{i}|^{3}}}({\vec {r}}-{\vec {r}}_{i})}.
בגבול שבו המטען החשמלי אינו אוסף של מטענים בדידים אלא הוא התפלגות מטען רציפה, כלומר כשאנחנו רוצים לחשב שדה שיוצר גוף טעון בעל נפח, הסכום הופך לאינטגרל:
שלושת סימני האינטגרל מסמנים אינטגרציה בשלושת הממדים. האינטגרל סוכם את המטענים האינפיניטסימליים לאורך כל הנפח בו הם מפוזרים. כאשר  \ \rho ({\vec {R}})מייצגת את פונקציית הצפיפות, פונקציה אשר מתאימה לכל נקודה במרחב את צפיפות המטען ביחס ליחידת נפח המצויה בו. במקרים שבהם פיזור המטען במרחב כפוף לסימטריה כלשהי (כגון תיל ארוך טעון או קליפה כדורית טעונה), ניתן לבחור מערכת קואורדינטות שמתאימה לסימטריה, ולהיעזר בה לחישוב השדה החשמלי שנובע ממטען זה. כך למשל, אם נתונה התפלגות מטען בעלת סימטריה כדורית, כדאי לנתח את הבעיה כשהיא מנותחת בקואורדינטות כדוריות, כי אז, משיקולי סימטריה, הרכיבים הזוויתיים של השדה החשמלי חייבים להיות אפס, ורק הרכיב הרדיאלי אינו מתאפס.
שטף חשמלי וחוק גאוס

בהינתן שדה חשמלי, נרצה מדד כלשהו להגדיר את מידת העוצמה שבה הוא פועל על משטח מסוים. מדד זה מוגדר מתמטית בעזרת שטף, על פי הנוסחה:  \Phi ={\vec {E}}\cdot {\vec {A}}=|{\vec {E}}||{\vec {A}}|\cos \theta , כאשר  {\vec {A}} הוא הווקטור המוגדר על ידי המשטח, גודלו כשטח המשטח וכיוונו ניצב אליו.
על פי ההגדרה, השטף תלוי בשלושה פרמטרים: בעוצמת השדה, בגודל המשטח, ובזווית שבה המשטח מוטה.
על פי חוק גאוס, אם נקח מעטפת העוטפת כמות מטענים, ישנו קשר ישיר וליניארי בין השטף של השדה החשמלי שהם יוצרים, לבין כמות המטענים שבתוך המעטפת, ללא תלות בצורת המעטפת ובשאר הנתונים של הבעיה. הקשר נקבע על פי הנוסחה:
 \Phi ={\frac {Q}{\varepsilon _{0}}}, כאשר 



Φ


{\textstyle \Phi }

 הוא השטף החשמלי,  \ Q הוא המטען הכלוא בתוך המעטפת, ו- \varepsilon _{0} הוא קבוע דיאלקטריות הריק.
החוק הוא יישום פיזיקלי של משפט גאוס המתמטי, והוא נכון במקרים רחבים יותר מהקשרו החשמלי. עם זאת, בחשמל חוק גאוס בצורתו הדיפרנציאלית נחשב לאחת מתוך ארבע משוואות מקסוול שפורסות באופן שלם את האלקטרומגנטיות, מה שמעיד על חשיבותו הרבה, ועל המשמעויות הרבות שנובעות ממנו. דוגמאות לשימוש בחוק יבואו בהמשך הערך.
הניסוח המתמטי המלא של החוק בצורתו האינטגרלית הוא:  \Phi =\int \!\!\!\!\!\!\!\subset \!\!\!\supset \!\!\!\!\!\!\!\int _{S}{\vec {E}}\,\cdot {\vec {\mathrm {d} A}}={\frac {1}{\varepsilon _{0}}}\int \!\!\!\!\!\int \!\!\!\!\!\int _{V}\rho \,\mathrm {d} V={\frac {Q}{\varepsilon _{0}}}
כאשר 






E
→





{\textstyle {\vec {E}}}

 הוא השדה החשמלי, 




d




A
→





{\textstyle \mathrm {d} {\vec {A}}}

 הוא אלמנט שטח אינפיניטסימלי על המעטפת  \ S, אשר כיוונו מוגדר כניצב למשטח, כלפי חוץ,  \rho \, הוא צפיפות המטען החשמלי בנקודה  V, ו-






∯




S




{\textstyle \oiint _{S}}

 הוא אינטגרל על המשטח הגיאוסי 



 
S


{\textstyle \ S}

 המהווה מעטפת סביב נפח  \ V.
גזירה מתוך הפוטנציאל החשמלי והמגנטי

השדה החשמלי מושרה כתוצאה מנוכחות מטען חשמלי (התפלגות מטען) או כתוצאה משינויים בזמן בשדה המגנטי. ליתר דיוק, השדה החשמלי מושרה על ידי הפוטנציאל החשמלי (זהו 4-וקטור) לפי הנוסחה:
כאשר  \Phi  הוא הפוטנציאל הסקלרי ו- {\vec {A}} הוא הפוטנציאל הווקטורי.
שדות חשמליים של מטענים לא נקודתיים > שדה של כדור טעון

בהינתן כדור שסך המטען עליו הוא  \ Q, ופיזור המטען עליו אחיד.
שיקולי סימטריה מראים כי קווי השדה החשמלי שייווצרו מחוץ לכדור חייבים להיות מכוונים רדיאלית, כך שהם יהיו מאונכים לפני הכדור. את השדה שייווצר ניתן לחשב לפי חוק גאוס, תוך בחירת מעטפת כדורית שמרחקה ממרכז הכדור הוא  \ r.
תחילה נחשב את השדה מחוץ לכדור. לפי החוק, עבור כל  \ r גדול מרדיוס הכדור עצמו (כלומר, כל נקודה מחוץ לכדור):
 \epsilon _{0}\oint {\vec {E}}\cdot d{\vec {S}}=\Sigma q. מאחר ששטחה של קליפה כדורית הוא  \ 4\pi r^{2} והשדה עליה קבוע מהסימטריה, מקבלים
 \ \epsilon _{0}E4\pi r^{2}=Q או
 \ E={\frac {1}{4\pi \epsilon _{0}}}{\frac {Q}{r^{2}}}={\frac {kQ}{r^{2}}} כאשר השוויון האחרון נובע מערכיהם של הקבועים. כלומר, השדה החשמלי שיוצר כדור שטעון בצפיפות מטען אחידה, במרחב שמחוץ לו, הוא זהה לשדה שהיה יוצר מטען זהה שהוא נקודתי.
על מנת לחשב את השדה בתוכו תחילה יש לחשב את צפיפות המטען ליחידת נפח. מכיוון שהצפיפות אחידה:  \rho {\overset {\underset {\mathrm {def} }{}}{=}}{\frac {Q}{V}}={\frac {Q}{{\frac {4}{3}}\pi R^{3}}}, כעת על מנת לחשב את השדה בנקודה מסוימת ברדיוס r בתוך הכדור נבנה מעטפת גאוס כדורית כך שמרכז המעטפת נמצא במרכז הכדור והנקודה מוכלת בשפתו. נשתמש בחוק גאוס:  \Phi =\int \!\!\!\!\!\!\!\subset \!\!\!\supset \!\!\!\!\!\!\!\int _{S}{\overrightarrow {E}}\,{\overrightarrow {\mathrm {d} S}}={\frac {1}{\varepsilon _{0}}}\int \!\!\!\!\!\int \!\!\!\!\!\int _{V}\rho \,\mathrm {d} V. מכאן:  E\int \!\!\!\!\!\!\!\subset \!\!\!\supset \!\!\!\!\!\!\!\int _{S}ds=E\cdot 4\pi r^{2}={\frac {1}{\varepsilon _{0}}}\rho \,\int \!\!\!\!\!\int \!\!\!\!\!\int _{V}\mathrm {d} V={\frac {1}{\varepsilon _{0}}}\rho {\frac {4}{3}}\pi r^{3}
נציב את הצפיפות הנפחית:
E\cdot 4\pi r^{2}={\frac {1}{\varepsilon _{0}}}{\frac {4}{3}}\pi r^{3}\cdot {\frac {Q}{{\frac {4}{3}}\pi R^{3}}}={\frac {1}{\varepsilon _{0}}}Q\cdot {\frac {r^{3}}{R^{3}}}
נבודד את השדה, את הכיוון אנחנו יודעים מפאת סימטריה כדורית שהוא רדיאלי.
{\vec {E}}=Q{\frac {r}{4\pi R^{3}\varepsilon _{0}}}{\hat {r}}
שדות חשמליים של מטענים לא נקודתיים > שדה של כדור טעון > בכדור מוליך

כאשר דנים בבעיות בהם החומר הוא מוליך, ידוע שהשדה בתוך התווך המוליך הוא שווה לאפס כל עוד אין המוליך מכיל מטענים מקובעים בתוכו (מה שאומר שהוא לא מוליך לגמרי אלא בין מוליך למבודד). עובדה זו נובעת מכך שכל המטענים מתרכזים על שפת המוליך, כתלות בנסיבות:
בהיעדר שדה חיצוני, המטענים נדחים אחד מפני השני והולכים לקצוות.
כאשר מופעל שדה חיצוני, האלקטרונים בתוך המוליך חופשיים לנוע בתגובה לשדה החיצוני, עד למצב שיווי משקל כך שהשדה הנוצר בין שפות המוליך מנוגד בכיוון לשדה המקורי ושווה לו בגודלו.
כיוון שכמות האלקטרונים גדולה בכמה סדרי גודל מכל שדה סטנדרטי שנוצר, יכולים האלקטרונים לבטל כל שדה סטנדרטי. לכן בתוך הכדור, אם ידוע שהוא מוליך, השדה הוא אפס.
שדות חשמליים של מטענים לא נקודתיים > שדה של תיל ארוך

בהינתן תיל שאורכו אינסופי, ושצפיפות המטען ליחידת אורך עליו היא  \lambda , שיקולי סימטריה מראים כי קווי השדה החשמלי שייווצרו מחוץ לתיל חייבים להיות מאונכים לתיל. משיקולים דומים יהיה השדה החשמלי שהתיל מפעיל תלוי רק במרחק מהתיל. בגלל הסימטריה הגלילית מחשבים את השדה לפי חוק גאוס תוך שימוש במעטפת בצורת גליל, שמוצבת מסביב לתיל. מכיוון שהשדה מאונך לתיל (ולמעטפת הגליל), השטף שלו יהיה מקסימלי דרך מעטפת הגליל, ו-0 דרך בסיסי הגליל. השדה במרחק  \ r מהתיל יהיה:
\epsilon _{0}\oint {\vec {E}}\cdot d{\vec {S}}=\Sigma q
\ \epsilon _{0}E2\pi rl=\lambda l
\ l מציין יחידת אורך מסוימת – את אורך המוט המוגבל על ידי המעטפת הגלילית. אין זה משנה איזה אורך בוחרים, מאחר שהוא מצטמצם בחישוב:
\ E={\frac {\lambda }{2\pi r\epsilon _{0}}}
תוצאה זו נכונה כל עוד המרחק מהמוט זניח ביחס לאורך המוט, שכן המודל מניח כאמור מוט שאורכו אינסופי.
שדות חשמליים של מטענים לא נקודתיים > שדה של לוח אינסופי

אם על פניו של לוח אינסופי מפוזר באופן אחיד מטען כלשהו, כך שצפיפותו ליחידת שטח היא  \ \sigma , ניתן לראות, כתוצאה משיקולי סימטריה, שהשדה החשמלי שהוא מפעיל יהיה מאונך לפני הלוח. כמו כן אין זה משנה מול איזה חלק של הלוח יוצב המטען המושפע מהשדה (בהנחה שהלוח אינסופי או שהמרחקים קטנים מאוד), כי גודל עוצמת השדה יושפע רק ממרחק המטען מהלוח. המעטפת הגלילית שנבחר לצורך השימוש בחוק גאוס תהיה מאונכת ללוח, ואחד מבסיסי הגליל שלנו יעבור בדיוק באמצעו. אם מדובר בלוח מוליך, לא יהיה בתוכו שדה חשמלי. קווי השדה היוצאים מהלוח יהיו מאונכים לבסיס השני של הגליל ומקבילים למעטפת שלו, כך שרק דרך הבסיס האחד יעבור שטף חשמלי. עתה נחשב את השדה במרחק r מהלוח המוליך:
\ \epsilon _{0}\oint {\vec {E}}\cdot d{\vec {S}}=\sum {q}

 \ 2\epsilon _{0}EA=\sigma A

 \ E={\frac {\sigma }{2\epsilon _{0}}}
בדומה למקרה הקודם, גם כאן A מציינת יחידת שטח זמנית – את שטח בסיס הגליל שדרכו עובר השטף, ואת השטח על פני הלוח שתופסים המטענים הכלואים במעטפת הגלילית. התוצאה הזאת מפתיעה שכן קיבלנו חוסר תלות גם במרחק מהלוח, מה שאומר תיאורתית שאם הלוח אינסופי אז השדה בכל נקודה במרחב כולו יהיה שווה, והשדה תלוי אך ורק בצפיפות המטען של הלוח. מובן שכל האמור נכון רק ללוח אינסופי או למרחק קטן מאוד מלוח טעון גדול מאוד.
השדה במקרה של קבל לוחות הוא סופרפוזיציה של השדות של שני הלוחות והוא:
 E={\frac {\sigma }{\epsilon _{0}}}
בין הלוחות, ואפס מחוץ לקבל.
ראו גם

שדה אלקטרומגנטי
טנזור השדה האלקטרומגנטי
משוואות מקסוול
תיאור גרפי של שדה חשמלי המקיף מטען חיובי (אדום) ומטען שלילי (ירוק) (לתמונה גדולה יותר).
שדה חשמלי של מטען נקודתי
שדה חשמלי בין שני מטענים נקודתיים מנוגדים
חוק גאוס מיושם לחישוב שדה שיוצר כדור טעון
Galanz

| --- | --- |

 נתונים כלליים
 סוג:  חברה פרטית
 מייסדים:  ליאנג צינדה
 תקופת הפעילות:  1978–הווה (כ־46 שנים)
 מיקום המטה:  מחוז שונדה 
 משרד ראשי:  פושאן, סין
 ענפי תעשייה:  ייצור, תעשיית מכשירי חשמל ביתיים 
 מוצרים עיקריים:  מזגנים, מכונות כביסה, מקררים
 מנכ"ל:  ליאנג ג'אושיאן
 עובדים:  50,000
  
 www.galanz.com
 
גאלאנץ (בסינית מפושטת: 格兰仕; בפיניין: Gélánshì) הוא תאגיד טכנולוגיה סיני העוסק בייצור מכשירי חשמל ביתיים.
החברה מעסיקה כ-50,000 עובדים, ב-13 חברות בת ומפעילה כ-52 סניפים בסין, הונג הונג, יפן, קוריאה, אירופה ואמריקה הצפונית.
המטה הראשי של החברה נמצא בעיר גואנגדונג, סין.
היסטוריה

גאלאנץ הוקמה בשנת 1978 על ידי ליאנג צינדה (Liang Qingde) כחברה למסחר בנוצות ברווז.
בשנת 1992, החלה בייצור ומכירה של מכשירי מיקרוגל לשוק הסיני.
בשנת 1993, החלה בייצור של כ-10,000 מכשירי מיקרוגל כחלק מניסוי.
בשנת 1998, הפכה החברה ליצרנית מכשירי המיקרוגל הגדולה בעולם, כשנתח השוק העולמי שלה עומד על כ-40 אחוזים.
בשנת 1999, היקף הייצור והמכירות של החברה חצה את רף ה-6 מיליון יחידות.
בשנת 2000, החלה בייצור ומכירה של מזגנים.
בשנת 2002, החלה בייצור ומכירה של תנורים חשמליים.
בשנת 2007, החלה בייצור ומכירה של מוצרי קו לבן: מקררים, מכונות ומייבשי כביסה ומדיחי כלים.
בשנת 2009, הפכה החברה ליצואנית הסינית הגדולה ביותר של תנורים חשמליים.
בשנת 2014, דורגה על ידי צ'יינה דיילי (ChinaDaily) כאחת מיצרניות מכשירי החשמל המובילות בסין.
בשנת 2021, הפכה לבעלת השליטה בחברת ווירלפול (Whirlpool).
בתאריך 29 במאי 2021, נשלח לחלל תנור המיקרוגל הראשון בעולם שפותח על ידי גאלאנץ.
הערות שוליים

↑  "Cracking Frontier Markets". Harvard Business Review. 2019-01-01. ISSN 0017-8012. נבדק ב-2022-07-16.
↑  Top 10 home appliance makers in China[3|chinadaily.com.cn], africa.chinadaily.com.cn
↑  Galanz to Pay USD316 Million for Majority Stake in Whirlpool China
↑  姜璐, Microwave makes space station feel like home, global.chinadaily.com.cn
מזגן של חברת גאלאנץ
מאיר רובינשטיין

אפרים מאיר רובינשטיין (נולד ב-25 בנובמבר 1972, י"ט בכסלו ה'תשל"ג) הוא ראש עיריית ביתר עילית מאז 2007. הוא משמש כיושב ראש פורום הרשויות החרדיות בישראל.